***โทโมโยะอาฟเตอร์: อิตส์อะวันเดอร์ฟูลไลฟ์*** (ญี่ปุ่น: 智代アフター ～It's a Wonderful Life～; โรมาจิ: *tomoyo afutā ~It's a Wonderful Life~*) เป็นเกมคอมพิวเตอร์แนววิชวลโนเวลเอโรเกที่พัฒนาโดยคีย์ ออกจำหน่ายสำหรับคอมพิวเตอร์ส่วนบุคคล เมื่อวันที่ 25 พฤศจิกายน ค.ศ. 2005 เกมเป็นส่วนแยกจากเกม*แคลนนาด* ซึ่งเป็นเกมสำหรับผู้เล่นทุกกลุ่มอายุ ต่อมาคีย์ได้ออกจำหน่าย*โทโมโยะอาฟเตอร์*ที่ไม่มีเนื้อหาเร้ากามารมณ์ และพอร์ตลงในเพลย์สเตชัน 2 เพลย์สเตชัน พอร์เทเบิล เอกซ์บอกซ์ 360 เพลย์สเตชัน 3 และนินเท็นโด สวิตช์ ในชื่อว่า *โทโมโยะอาฟเตอร์: อิตส์อะวันเดอร์ฟูลไลฟ์ซีเอสอิดิชัน* (*Tomoyo After: It's a Wonderful Life CS Edition*) เนื้อเรื่องของเกมเกี่ยวกับชีวิตของโอคาซากิ โทโมยะ ชายหนุ่มที่เพิ่งสำเร็จการศึกษาจากโรงเรียนมัธยมศึกษา และซาคางามิ โทโมโยะ เพื่อนสนิทของเขา ซึ่งทั้งคู่เริ่มที่จะมองอีกฝ่ายในความสัมพันธ์แบบรักใคร่มากขึ้น

รูปแบบการเล่มเกม*โทโมโยะอาฟเตอร์*ดำเนินในลักษณะเส้นโครงเรื่องแยกสายที่นำเสนอสถานการณ์ที่กำหนดไว้ล่วงหน้าพร้อมกับแนวทางการปฏิสัมพันธ์ โดยมุ่งเน้นไปที่โทโมโยะ ซึ่งเป็นตัวละครหลักตามชื่อเรื่อง การเป็นเกมซึ่งเป็นส่วนแยกของ*แคลนนาด* ที่มีโทโมโยะเป็นหนึ่งในนางเอกของเกม *โทโมโยะอาฟเตอร์*ช่วยขยายเรื่องราวของโทโมโยะหลังเหตุการณ์ในเกม*แคลนนาด* มีจุง มาเอดะ และเลโอ คาชิดะเป็นผู้เขียนเรื่อง ส่วนฟูมิโอะเป็นผู้วาดภาพประกอบ ซึ่งต่างจาก*แคลนนาด*ที่วาดโดยอิตารุ ฮิโนอูเอะ แรกจำหน่าย *โทโมโยะอาฟเตอร์*เป็นเกมที่ขายดีที่สุดในญี่ปุ่นและติดอันดับห้าสิบเกมที่ขายดีที่สุดในประเทศอีกสองครั้ง ต่อมาได้มีการดัดแปลงเป็นมังงะชื่อ *โทโมโยะอาฟเตอร์: เดียร์ไชนิงเมโมรีส์* (*Tomoyo After: Dear Shining Memories*) ที่มีซูมิโยชิ ยูกิโกะ เป็นผู้วาดภาพประกอบ ตีพิมพ์โดยฟูจิมิ โชโบะ ในนิตยสาร*ดรากอนเอจเพียวร์* (*Dragon Age Pure*) เมื่อ ค.ศ. 2007 การเล่าเรื่องในมังงะจะเล่าจากมุมมองของโทโมโยะ ซึ่งต่างจากในเกมที่เล่าในมุมมองของโทโมยะ ทังโกบงจำนวนหนึ่งเล่มออกจำหน่ายในญี่ปุ่นเมื่อเดือนธันวาคม ค.ศ. 2007

รูปแบบการเล่น
-------------

ตัวอย่างของ RPG "Dungeons & Takafumis" ที่ปรากฏใน *โทโมโยะอาฟเตอร์*
*โทโมโยะอาฟเตอร์*เป็นวิชวลโนเวลแนวรักใคร่ที่ผู้เล่นสวมบทบาทของโอคาซากิ โทโมยะ รูปแบบการเล่มส่วนมากอยู่ที่การอ่านเรื่องเล่าและบทสนทนา *โทโมโยะอาฟเตอร์*ดำเนินในลักษณะเส้นโครงเรื่องแยกสายที่มีตอนจบหลายแบบ ขึ้นอยู่กับการตัดสินใจของผู้เล่นระหว่างเล่นเกม ซึ่งโครงเรื่องจะดำเนินตามทิศทางเฉพาะ

ตลอดการเล่น ผู้เล่นจะได้รับตัวเลือกที่หลากหลายให้เลือก การดำเนินข้อความจะหยุดลงเมื่อถึงจุดนี้ จนกว่าที่ผู้เล่นจะตัดสินใจเลือก หากต้องการดูโครงเรื่องทั้งหมด ผู้เล่นจะต้องเล่นซ้ำหลายครั้งและเลือกตัวเลือกที่ต่างกันเพื่อให้โครงเรื่องดำเนินในทิศทางอื่น ในเกมฉบับผู้ใหญ่ มีฉากซีจีที่แสดงถึงการร่วมเพศของโทโมยะและโทโมโยะ ต่อมาคีย์ได้ออกจำหน่าย*โทโมโยะอาฟเตอร์*ในฉบับที่ไม่มีเนื้อหาเร้ากามารมณ์ นอกจากนี้ยังมีมินิเกมที่เรียกว่า "Dungeons & Takafumis" ซึ่งให้ผู้เล่นมีโอกาสได้เล่นเกมเล่นตามบทบาท (RPG) โดยผู้เล่นจะสามารถเล่น "Dungeons & Takafumis" ได้เมื่อเล่นเกมจบสมบูรณ์แล้วหนึ่งรอบ

โครงเรื่องและตัวละคร
--------------------

ดูเพิ่ม: รายชื่อตัวละครในแคลนนาด
เรื่องราวของ*โทโมโยะอาฟเตอร์*มุ่งไปที่โอคาซากิ โทโมยะ ซึ่งเป็นตัวเอกชายจากเกม*แคลนนาด* และซาคางามิ โทโมโยะ หนึ่งในนางเอกของเกมเดียวกันและนางเอกตามชื่อเรื่องของ*โทโมโยะอาฟเตอร์* โทโมยะเพิ่งผ่านพ้นการเป็นสมาชิกของสังคมอย่างเต็มตัวในปีแรก เขาทำงานเป็นคนเก็บขยะและช่างซ่อม เดิมทีเขาอาศัยในห้องชุดเพียงลำพัง ซึ่งตรงข้ามกับการอยู่ร่วมกับโอคาซากิ นาโอยูกิ บิดาของเขาที่เข้ากันได้ไม่ดีนัก โทโมยะยังคงมีความสัมพันธ์แบบเพื่อนสนิทกับโทโมโยะ ซึ่งเรื่องราวของเธอได้รับการขยายต่อจากที่เห็นใน*แคลนนาด* เธอยังคงติดต่อกับโทโมยะและทั้งคู่เริ่มมองอีกฝ่ายในความสัมพันธ์แบบรักใคร่

เรื่องราวเกิดขึ้นในช่วงหนึ่งเดือนให้หลังจากเหตุการณ์ใน*แคลนนาด* ระหว่างวันหยุดยาวฤดูร้อนหลังจากที่โทโมยะสำเร็จการศึกษาจากโรงเรียนมัธยม เขายังคงอยู่ในเมืองเดียวกันกับในฉากหลังของ*แคลนนาด* วันหนึ่งมีการค้นพบว่าโทโมโยะมีน้องสาวต่างมารดาชื่อว่ามิชิมะ โทโมะ ซึ่งอาศัยอยู่กับมารดาของเธอ โทโมะซึ่งยังเป็นนักเรียนอนุบาลเป็นบุตรนอกสมรสของบิดาของโทโมโยะกับหญิงอื่นชื่อว่ามิชิมะ ยูโกะ โทโมะย้ายเข้ามาอยู่ห้องชุดของโทโมยะ เนื่องจากแม่ของเธอมีปัญหาทางจิต ซึ่งส่งผลกระทบเป็นอย่างมากกับเด็กหญิง โทโมโยะรักน้องสาวต่างมารดาคนนี้มากและดูแลเธอตลอดเวลา เพราะเธอชอบเด็กเป็นพิเศษ

นอกจากนี้โทโมโยะยังมีน้องชายที่มีทักษะทางคอมพิวเตอร์ยอดเยี่ยมชื่อซาคางามิ ทาคาฟูมิ เขาติดตั้งเครื่องคอมพิวเตอร์ส่วนบุคคลในห้องของโทโมยะ และจากนั้นเข้ามาอยู่อาศัยในห้องชุด ทาคาฟูมิมีคนรักเก่าชื่อคานาโกะ ซึ่งไม่เปิดเผยนามสกุล เธอมักปากเสียและชอบถากถางเกินควร เธอไม่มีความสุขที่แม่ของเธอสมรสใหม่และนั่นทำให้เธอไม่อยากอยู่บ้าน เธอจึงเข้ามาอาศัยอยู่ในห้องชุดของโทโมยะด้วย เธอปรากฏตัวสั้น ๆ ประมาณสิบแปดวินาทีในตอนที่หกของอนิเมะเรื่อง *แคลนนาด* แก่นของเรื่องเน้นไปที่ความสัมพันธ์ระหว่างครอบครัว ซึ่งเหมือนกับในเรื่อง*แคลนนาด*

การพัฒนา
--------

ตัวอย่างบทสนทนาและบทบรรยายใน*โทโมโยะอาฟเตอร์* แสดงตัวละครหลักโทโมยะกำลังพูดกับโทโมโยะ ซึ่งปรากฏตัวในลักษณะที่ต่างออกไปจากใน*แคลนนาด*
หลังจากที่ *แคลนนาด* ออกจำหน่าย จุง มาเอดะตัดสินใจสร้างเกมที่มีพื้นฐานจากบทของโทโมโยะ มาเอดะดูแลเกี่ยวกับการวางแผนและบทของเกม โดยมีเลโอ คาชิดะ สมาชิกใหม่ของทีม มาทำร่วมกันด้วย ขณะที่ฟูมิโอะเป็นผู้อำนวยการฝ่ายศิลป์ของ*โทโมโยะอาฟเตอร์* ซึ่งต่างจาก*แคลนนาด*ที่อิตารุ ฮิโนอูเอะเป็นผู้ออกแบบตัวละครและผู้อำนวยการฝ่ายศิลป์ อย่างไรก็ตามฮิโนอูเอะมีส่วนช่วยฟูมิโอะในด้านการออกแบบตัวละครด้วย ดังนั้นตัวละครที่ปรากฏตัวใน*แคลนนาด* เช่น โทโมยะและโทโมโยะ ดูคล้ายคลึงกัน แต่แตกต่างอย่างเห็นได้จากที่ปรากฏตัวใน*แคลนนาด* นอกจากนี้มาเอดะได้ประพันธ์เพลงสำหรับเกมนี้ ร่วมกับนักประพันธ์เด่นของคีย์ ได้แก่ โอริโตะ ชินจิและโทโงชิ มาโงเมะ

เมื่อมีการพอร์ต*โทโมโยะอาฟเตอร์*ลงในเพลย์สเตชัน 2 (PS2) มีการปรับปรุงแก้ไขเกมให้ดีขึ้น โดยคณะทำงานชุดเดิมได้ขยายบทเรื่องของฉบับนี้ หลังจากที่นำเนื้อหาสำหรับผู้ใหญ่ที่มีฉากทางเพศออก โทโนคาวะ ยูโตะได้เขียนเรื่องราวของทาคาฟูมิและคานาโกะเพิ่มเติมบางส่วน ด้วยการเพิ่มบทและภาพรวมกัน ทำให้ฉบับพีเอสทู มีความยาวมากกว่าฉบับวินโดวส์ถึง 1.5 เท่า ในฉบับดั้งเดิมตัวละครทุกตัว ยกเว้นโอคาซากิ โทโมยะ มีเสียงพากย์เต็ม ซึ่งในฉบับพีเอสทูก็ไม่มีการเปลี่ยนแปลงในเรื่องนี้เช่นกัน การสนับสนุนเพิ่มเติมถูกเพิ่มเข้ามาเพื่อให้การแสดงภาพบนจอโทรทัศน์คมชัดกว่าในอดีต เพราะมีการเล่นวิชวลโนเวลด้วยเครื่องคอนโซลมากกว่าที่จะเล่นบนจอคอมพิวเตอร์ เกมฉบับพีเอสทูยังลดการสั่นไหวของภาพ เพื่อลดอาการเพลียตา

### ประวัติการวางจำหน่าย

การวางจำหน่าย*โทโมโยะอาฟเตอร์* ที่เป็นเกมสำหรับผู้ใหญ่ฉบับลิมิเต็ดอิดิชัน เริ่มขึ้นเมื่อวันที่ 25 พฤศจิกายน ค.ศ. 2005 ซึ่งสามารถเล่นได้บนคอมพิวเตอร์ส่วนบุคคลระบบปฏิบัติการไมโครซอฟท์ วินโดวส์ โดยการใช้แผ่นดีวีดี ซึ่งมีเพลงประกอบดั้งเดิมของวิชวลโนเวลแถมมาด้วย อย่างไรก็ตาม นับแต่นั้นมามีการระงับการผลิตเกมฉบับสำหรับผู้ใหญ่ ต่อมาคีย์วางจำหน่ายฉบับผู้เล่นทุกกลุ่มอายุที่ปรับปรุงให้สามารถเล่นในวินโดวส์ วิสตาได้ เมื่อวันที่ 31 กรกฎาคม ค.ศ. 2009 ในรูปแบบกล่องรวมชุด (box set) ประกอบด้วยเกมวิชวลโนเวลของคีย์เกมอื่นอีก 5 เกม รวมในชุดที่เรียกว่าคีย์เท็นท์เมโมเรียลบอกซ์ (Key 10th Memorial Box) เกมฉบับนี้มีฉากเพิ่มเติมจากฉบับพีเอสทู และมีการพากย์เสียงเต็ม ซึ่งรวมถึงโทโมยะด้วย ต่อมามีการปรับปรุง*โทโมโยะอาฟเตอร์* ฉบับที่ปรากฏในคีย์เท็นท์เมโมเรียลบอกซ์ให้สามารถเล่นในวินโดวส์เซเวน และวางจำหน่ายอีกครั้งเมื่อวันที่ 30 เมษายน ค.ศ. 2010 ในชื่อว่า*โทโมโยะอาฟเตอร์: อิตส์อะวันเดอร์ฟูลไลฟ์เมโมเรียลอิดิชัน* (*Tomoyo After: It's a Wonderful Life Memorial Edition*) จากนั้นคีย์ได้วางจำหน่ายฉบับปรับปรุงสำหรับเล่นในระบบปฏิบัติการไมโครซอฟท์ วินโดวส์ ในชื่อ*โทโมโยะอาฟเตอร์: อิตส์อะวันเดอร์ฟูลไลฟ์เพอร์เฟ็คอิดิชัน* (*Tomoyo After: It's a Wonderful Life Perfect Edition*) เมื่อวันที่ 26 กันยายน ค.ศ. 2014 ฉบับ*เพอร์เฟ็คอิดิชัน* ประกอบไปด้วยเนื้อหาเพิ่มเติมที่มีอยู่ในฉบับคอนโซล ตลอดจนเนื้อหาสำหรับผู้ใหญ่จากฉบับดั้งเดิมด้วย ฉบับแปลภาษาอังกฤษของ*โทโมโยะอาฟเตอร์* วางจำหน่ายเมื่อวันที่ 1 กรกฎาคม ค.ศ. 2016

การพอร์ตเกมลงในคอนโซลเป็นครั้งแรกเริ่มขึ้นที่พีเอสทู โดยมีโปรโตไทป์เป็นผู้วางจำหน่ายในชื่อ *โทโมโยะอาฟเตอร์: อิตส์อะวันเดอร์ฟูลไลฟ์ซีเอสอิดิชัน* เมื่อวันที่ 25 มกราคม ค.ศ. 2007 ต่อมาโปรโตไทบ์ได้วางจำหน่ายเกมฉบับผู้เล่นทุกกลุ่มอายุบนโทรศัพท์เคลื่อนที่ เมื่อวันที่ 29 พฤษภาคม ค.ศ. 2008 ผ่านทางวิชวลอาตส์ มอตโต แต่ฉบับนี้ไม่มีเกมเล่นตามบทบาท "Dungeons & Takafumis" โปรโตไทป์ได้วางหน่ายฉบับ*ซีเอสอิดิชัน* บนเพลย์สเตชัน พอร์เทเบิล ซึ่งมีเสียงพากย์เต็มของโทโมยะ เมื่อวันที่ 19 มีนาคม ค.ศ. 2009 จากนั้นได้วางจำหน่ายฉบับ*ซีเอสอิดิชัน* บนเอกซ์บอกซ์ 360 เมื่อวันที่ 22 กันยายน ค.ศ. 2010 ต่อมาได้วางจำหน่ายฉบับ*ซีเอสอิดิชัน* รุ่นจำกัดจำนวนสำหรับเพลย์สเตชัน 3 (PS3) เมื่อวันที่ 29 กรกฎาคม ค.ศ. 2012 เดิมทีจะนำมาขายในงานไดกังฮะไซของวิชวลอาร์ตที่จัดขึ้นในวันนั้น เพื่อเฉลิมฉลองการครบรอบ 20 ปี  อย่างไรก็ตามมีการวางจำหน่ายฉบับพีเอสทรีเพิ่มเติมอีก 3 งาน คือ ที่งานคอมิเก็ตครั้งที่ 83 ระหว่างวันที่ 29–31 ธันวาคม ค.ศ. 2012 ที่งานโตเกียวเกมโชว์ ระหว่างวันที่ 21–22 กันยายน ค.ศ. 2013 และที่คาแร็คเตอร์1 เอ็กซิบิชันเมื่อวันที่ 1 พฤษภาคม ค.ศ. 2016 เพื่อระดมเงินสำหรับผู้ประสบภัยจากเหตุแผ่นดินไหวในจังหวัดคูมาโมโตะ ค.ศ. 2016 ซึ่งสามารถระดมเงินจากการขายได้ ¥272,506 ต่อมาโปรโตไทป์ได้จำหน่ายฉบับดาวน์โหลดของพีเอสทรีผ่านทางเพลย์สเตชัน สตอร์ เมื่อวันที่ 29 พฤษภาคม ค.ศ. 2013 เกมฉบับที่เล่นได้กับระบบปฏิบัติการแอนดรอยด์ถูกวางจำหน่ายเมื่อ 27 กุมภาพันธ์ ค.ศ. 2013 แต่ในฉบับนี้ไม่มีในส่วนของ "Dungeons & Takafumis" ให้เล่น ส่วนเกมที่เล่นในเครื่องนินเท็นโด สวิตช์ โปรโตไทป์ได้วางจำหน่ายเมื่อวันที่ 10 กันยายน ค.ศ. 2020 โดยมีข้อความสนับสนุนทั้งภาษาญี่ปุ่นและภาษาอังกฤษ

สื่อที่เกี่ยวข้อง
-----------------

### มังงะ

มีการดัดแปลงวิชวลโนเวล*โทโมโยะอาฟเตอร์* เป็นมังงะชื่อ *โทโมโยะอาฟเตอร์: เดียร์ไชนิงเมโมรีส์* มีซูมิโยชิ ยูกิโกะ เป็นผู้วาดภาพประกอบ ตีพิมพ์โดยฟูจิมิ โชโบะ ในนิตยสารมังงะโชเน็ง *ดรากอนเอจเพียวร์* ระหว่างวันที่ 20 เมษายน และ 20 ตุลาคม ค.ศ. 2007 เรื่องราวยึดตามฉบับวิชวลโนเวลที่มีมาก่อนหน้า ทว่าเปลี่ยนมาเล่าจากมุมมองของโทโมโยะแทนที่จะเป็นโทโมยะ ทังโกบงจำนวน 1 เล่ม ออกจำหน่ายในญี่ปุ่นเมื่อวันที่ 8 ธันวาคม ค.ศ. 2007 มีเนื้อหาแบ่งออกเป็น 4 บท

### เพลง

วิชวลโนเวลมีเพลงหลักสองเพลง ได้แก่ เพลงเปิด "Light colors" และเพลงปิด "Life is like a Melody" ทั้งสองเพลงมี Lia เป็นผู้ร้อง *เพลงประกอบเกมโทโมโยะอาฟเตอร์*เป็นของแถมมาพร้อมกับการวางจำหน่าย*โทโมโยะอาฟเตอร์* เมื่อวันที่ 25 พฤศจิกายน ค.ศ. 2005 โดยได้รับรหัสสินค้า *KSLA-0020* และมีการวางจำหน่ายอีกครั้งเมื่อวันที่ 27 เมษายน ค.ศ. 2007 เพลงประกอบมีทั้งสิ้น 21 เพลง ซึ่งได้รับการประพันธ์ เรียบเรียงและผลิตโดยมาเอดะ จุง, โอริโตะ ชินจิ, โตโงชิ มาโงเมะ, ชิมิซุ ยูกิ, อูเอสึ มิอุและทาคาเสะ คาซูยะจาก I've Sound อัลบัมเรียบเรียงเปียโนวางจำหน่ายเมื่อ 29 ธันวาคม ค.ศ. 2005 ในชื่อ *เปียโนโนะโมริ* ซึ่งมีเพลงประกอบ 5 เพลงจาก*โทโมโยะอาฟเตอร์* และ 5 เพลงจาก*แคลนนาด* แต่ละอัลบัมออกในนามค่ายเพลงของคีย์ คีย์ซาวส์เลเบล

รายชื่อ*เพลงประกอบเกมโทโมโยะอาฟเตอร์*| ลำดับ | ชื่อเพลง | ทำนอง | เรียบเรียง | ยาว |
| --- | --- | --- | --- | --- |
| 1. | "Light colors" (เนื้อร้อง: มาเอดะ จุง ขับร้อง: Lia) | โอริโตะ ชินจิ | ทาคาเสะ คาซูยะ | 6:38 |
| 2. | "Hope" | มาเอดะ จุง | ชิมิซุ ยูกิ | 2:43 |
| 3. | "Love Song" | มาเอดะ จุง | ชิมิซุ ยูกิ | 2:51 |
| 4. | "Dear Old Home" | โอริโตะ ชินจิ | โอริโตะ ชินจิ | 3:31 |
| 5. | "Rivulet" | โอริโตะ ชินจิ | โอริโตะ ชินจิ | 2:33 |
| 6. | "Morning Glow" | มาเอดะ จุง | อูเอสึ มิอุ | 3:03 |
| 7. | "Favorite Loop" | โตโงชิ มาโงเมะ | โตโงชิ มาโงเมะ | 3:19 |
| 8. | "Old Summer Days" | มาเอดะ จุง | อูเอสึ มิอุ | 2:33 |
| 9. | "Harmony" | โอริโตะ ชินจิ | โอริโตะ ชินจิ | 2:17 |
| 10. | "Worth Living" | โตโงชิ มาโงเมะ | โตโงชิ มาโงเมะ | 4:10 |
| 11. | "Young Lust" | โอริโตะ ชินจิ | โอริโตะ ชินจิ | 3:24 |
| 12. | "Dear Old Home (เปียโน)" | โอริโตะ ชินจิ | โอริโตะ ชินจิ | 4:13 |
| 13. | "Memories" | มาเอดะ จุง | อูเอสึ มิอุ | 2:34 |
| 14. | "Love Song (เปียโน)" | มาเอดะ จุง | ชิมิซุ ยูกิ | 3:21 |
| 15. | "Harmony With Sorrow" | โอริโตะ ชินจิ | โอริโตะ ชินจิ | 3:12 |
| 16. | "Life is like a Melody" (เนื้อร้อง: มาเอดะ จุง ขับร้อง: Lia) | มาเอดะ จุง | โตโงชิ มาโงเมะ | 5:25 |
| 17. | "Battle Tune" | โอริโตะ ชินจิ | โอริโตะ ชินจิ | 2:22 |
| 18. | "Destroyer" | โอริโตะ ชินจิ | โอริโตะ ชินจิ | 3:08 |
| 19. | "Resonator" | โอริโตะ ชินจิ | โอริโตะ ชินจิ | 1:35 |
| 20. | "Light colors (ฉบับสั้น)" (เนื้อร้อง: มาเอดะ จุง ขับร้อง: Lia) | โอริโตะ ชินจิ | ทาคาเสะ คาซูยะ | 2:36 |
| 21. | "Life is like a Melody (ฉบับสั้น)" (เนื้อร้อง: มาเอดะ จุง ขับร้อง: Lia) | มาเอดะ จุง | โตโงชิ มาโงเมะ | 3:46 |
| ความยาวทั้งหมด: | **69:14** |

การตอบรับ
---------

อ้างจากอันดับระดับชาติเกี่ยวกับเกมบิโชโจะ ขายดีมากน้อยเพียงใดในญี่ปุ่น ช่วงแรกจำหน่ายของเกม*โทโมโยะอาฟเตอร์* ฉบับวินโดวส์ขายดีเป็นอันดับ 1 และยังคงติดอันดับ 35 และ 36 ในช่วงระยะเวลาหนึ่งเดือน *โทโมโยะอาฟเตอร์* ฉบับวินโดวส์ เป็นเกมที่ขายดีที่สุดเป็นอันดับ 8 ของเว็บไซต์ Getchu.com ใน ค.ศ. 2006 นิตยสารเกมของญี่ปุ่น *PC News* ได้รายงานว่า *โทโมโยะอาฟเตอร์* ฉบับพีเอสทู เป็นเกมบิโชโจะที่ขายดีสูงสุดเป็นอันดับ 4 ใน ค.ศ. 2005 ขายได้ 49,226 หน่วย

อ้างอิง
-------

### เชิงอรรถ

1. ↑  CS ย่อมาจาก "consumer software"
2. ↑  นักพากย์: นากามูระ ยูอิจิ (ฉบับผู้เล่นทุกกลุ่มอายุในวินโดวส์, PSP, PS3, Xbox 360) และนิตตะ ยูอิจิ (เฉพาะโหมด RPG เท่านั้น)
3. ↑  นักพากย์: อิสชิกิ ฮิคารุ
4. ↑  นักพากย์: ทานิ ชุนสุเกะ
5. ↑  นักพากย์: ซาซากิ อาคาริ
6. ↑  นักพากย์: อาซากิ โซโยะ
7. ↑  นักพากย์: ซูซูกิ เคอิโกะ
8. ↑  นักพากย์: ซูซูกิ เคอิโกะ

### อ้างอิง

1. 1 2 3 4 5 6 7 8 9 10 11 12  "Prototype's official *Tomoyo After* PS2 website" (ภาษาญี่ปุ่น). Prototype. สืบค้นเมื่อ March 18, 2007.
2. 1 2  "*Tomoyo After* main characters at Tomoyo After's official website" (ภาษาญี่ปุ่น). Key. สืบค้นเมื่อ November 30, 2007.
3. 1 2  "Tomoyo After's story synopsis at Tomoyo After's official website" (ภาษาญี่ปุ่น). Key. สืบค้นเมื่อ November 30, 2007.
4. ↑  Kanako (November 8, 2007). *Clannad episode 6* (Anime). Kyoto Animation.
5. 1 2 3  "Tomoyo After staff information" (ภาษาญี่ปุ่น). ErogameScape. คลังข้อมูลเก่าเก็บจากแหล่งเดิมเมื่อ March 30, 2014. สืบค้นเมื่อ June 8, 2007.
6. ↑  Tonokawa, Yūto (July 7, 2008). "Answering Questions Journal" (ภาษาญี่ปุ่น). สืบค้นเมื่อ July 8, 2008. What it was transplanted to the PS2, I was able to write some of the additional scenario. I was satisfied with Kanako and Takafumi. (PS2に移植になった際の追加シナリオを書かせていただいてます。河南子＆鷹文は満足でした。)
7. 1 2 3  "Key's official *Tomoyo After* website" (ภาษาญี่ปุ่น). Key. สืบค้นเมื่อ March 18, 2007.
8. 1 2  "智代アフター Original SoundTrack" [Tomoyo After Original SoundTrack] (ภาษาญี่ปุ่น). Key Sounds Label. สืบค้นเมื่อ February 10, 2012.
9. ↑  "Key 10th Memorial Box official website" (ภาษาญี่ปุ่น). Key. สืบค้นเมื่อ April 6, 2009.
10. ↑  "Keyの過去五作品がメモリアルエディションで発売です!" [Key's Previous Five Titles Get Memorial Editions!] (ภาษาญี่ปุ่น). Key. April 7, 2010. คลังข้อมูลเก่าเก็บจากแหล่งเดิมเมื่อ 2010-04-10. สืบค้นเมื่อ April 8, 2010.
11. ↑  "『智代アフターPerfect Edition』9月26日発売決定!!" [Tomoyo After Perfect Edition Will Be Sold on September 26!!] (ภาษาญี่ปุ่น). Key. สืบค้นเมื่อ July 24, 2014.
12. ↑  "智代アフター ～It's a Wonderful Life～ Perfect Edition" [Tomoyo After: It's a Wonderful Life Perfect Edition] (ภาษาญี่ปุ่น). Key. สืบค้นเมื่อ July 24, 2014.
13. ↑  "Tomoyo After〜It's a Wonderful Life〜, Little Busters! Visual Novels to Get English Releases". Anime News Network. October 31, 2015. สืบค้นเมื่อ October 31, 2015.
14. ↑  "Tomoyo After ~It's a Wonderful Life~ Game's English Opening Streamed". Anime News Network. April 8, 2016. สืบค้นเมื่อ April 8, 2016.
15. ↑  "Tomoyo After ~It's a Wonderful Life~ English Edition". *Steam*. สืบค้นเมื่อ July 3, 2016.
16. ↑  "FOMA Exclusive Application *Tomoyo After* Distribution From Today!" (ภาษาญี่ปุ่น). ASCII Media Works. May 29, 2008. สืบค้นเมื่อ May 30, 2008.
17. ↑  "智代アフター～It's a Wonderful Life～CS Edition" [Tomoyo After: It's a Wonderful Life CS Edition] (ภาษาญี่ปุ่น). Prototype. สืบค้นเมื่อ February 10, 2012.
18. ↑  "智代アフター～It's a Wonderful Life～CS Edition" [Tomoyo After: It's a Wonderful Life CS Edition] (ภาษาญี่ปุ่น). Prototype. สืบค้นเมื่อ September 30, 2010.
19. ↑  "智代アフター～It's a Wonderful Life～CS Edition" [Tomoyo After: It's a Wonderful Life CS Edition] (ภาษาญี่ปุ่น). Prototype. สืบค้นเมื่อ July 5, 2012.
20. ↑  "Prototype：智代アフター～It's a Wonderful Life～CS Edition" [Prototype: Tomoyo After: It's a Wonderful Life CS Edition] (ภาษาญี่ปุ่น). VisualArt's. คลังข้อมูลเก่าเก็บจากแหล่งเดิมเมื่อ December 4, 2012. สืบค้นเมื่อ December 4, 2012.
21. ↑  "PROTOTYPE|東京ゲームショウ2013" [Prototype | Tokyo Game Show 2013] (ภาษาญี่ปุ่น). Prototype. สืบค้นเมื่อ September 6, 2013.
22. ↑  "『character1』ビジュアルアーツ出展情報特設サイト" (ภาษาญี่ปุ่น). Key. สืบค้นเมื่อ April 14, 2016.
23. ↑  『日本赤十字社「平成28年熊本地震災害義援金」への寄付のご報告』 (ภาษาญี่ปุ่น). Key. May 27, 2016. สืบค้นเมื่อ May 31, 2016.
24. ↑  "智代アフター～It's a Wonderful Life～CS Edition" [Tomoyo After: It's a Wonderful Life CS Edition] (ภาษาญี่ปุ่น). Sony. คลังข้อมูลเก่าเก็บจากแหล่งเดิมเมื่อ 2021-08-02. สืบค้นเมื่อ May 29, 2013.
25. ↑  "「智代アフター～It's a Wonderful Life～」，完全フルボイスでAndroidに登場" [*Tomoyo After: It's a Wonderful Life* is Introduced on Android Completely Voiced]. *4Gamer* (ภาษาญี่ปุ่น). Aetas. February 27, 2013. สืบค้นเมื่อ February 27, 2013.
26. ↑  "Tomoyo After: It's a Wonderful Life CS Edition coming to Switch on September 10 in Japan". Gematsu. June 24, 2020. สืบค้นเมื่อ June 25, 2020.
27. ↑  "News on contents of *Dragon Age Pure* volume 4" (ภาษาญี่ปุ่น). Fujimi Shobo. March 27, 2007. คลังข้อมูลเก่าเก็บจากแหล่งเดิมเมื่อ April 3, 2007. สืบค้นเมื่อ October 27, 2014.
28. ↑  "*Tomoyo After* manga serialization news" (ภาษาญี่ปุ่น). Fujimi Shobo. June 27, 2007. คลังข้อมูลเก่าเก็บจากแหล่งเดิมเมื่อ June 29, 2007. สืบค้นเมื่อ October 27, 2014.
29. ↑  "*Tomoyo After* manga volume official listing" (ภาษาญี่ปุ่น). Kadokawa Shoten. คลังข้อมูลเก่าเก็บจากแหล่งเดิมเมื่อ 2012-10-25. สืบค้นเมื่อ December 3, 2007.
30. ↑  智代アフター オリジナルサウンドトラック [Tomoyo After Original Soundtrack] (ภาษาญี่ปุ่น). VisualArt's. สืบค้นเมื่อ December 7, 2014.
31. ↑  "*Piano no Mori*" (ภาษาญี่ปุ่น). Key Sounds Label. สืบค้นเมื่อ March 15, 2007.
32. ↑  "PC News national ranking for bishōjo games; Tomoyo After ranks 1" (ภาษาญี่ปุ่น). Peaks Publishing. คลังข้อมูลเก่าเก็บจากแหล่งเดิมเมื่อ February 21, 2006. สืบค้นเมื่อ March 19, 2007.
33. ↑  "PC News national ranking for bishōjo games; Tomoyo After ranks 35 and 36" (ภาษาญี่ปุ่น). Peaks Publishing. คลังข้อมูลเก่าเก็บจากแหล่งเดิมเมื่อ April 15, 2007. สืบค้นเมื่อ March 19, 2007.
34. ↑  "Highest selling games of 2005 on Getchu.com ranking" (ภาษาญี่ปุ่น). Getchu.com. สืบค้นเมื่อ September 22, 2007.
35. ↑  "2005年、美少女ゲーム売り上げランキング" (ภาษาญี่ปุ่น). otoknights. สืบค้นเมื่อ October 14, 2020.

  


| * ด
* ค
* ก
คีย์ |
| --- |
| แบรนด์ของวิชวลอาตส์ |
| บุคลากร | 
* จุน มาเอดะ
* ชินจิ โอริโตะ
* นา-กะ
* อิทารุ ฮิโนอุเอะ
* นาโอกิ ฮิซายะ
* ยูอิจิ สูซูโมโตะ
* ยูโตะ โทโนคาวะ
* เมโกเมะ โทโกชิ
* โอดิอาเกสึ

 |
| วิชวลโนเวลเมื่ออยู่แทกติกส์ | 
* *โดเซอิ*
* *มูน*
* *วัน: คางายาคุ คิเซสึ เอะ*

 |
| วิชวลโนเวล | 
* *แคนอน*
* *แอร์*
* *แคลนนาด*
* *แพเนตทาเรียน: จีซานะ โฮชิ โนะ ยูเมะ*
* *โทโมโยะอาฟเตอร์: อิตส์อะวันเดอร์ฟูลไลฟ์*
* *ลิตเติลบัสเตอส์!*
* *คุดวัฟเตอร์*
* *รีไรต์*
* *เองเจิลบีตส์! เฟิร์ตบีต*
* *ฮาโมเนีย*
* *ซัมเมอร์พอกเกตส์*
* *ลูปเปอร์ส*
* *ลูนาเรีย: เวอร์ชวลไลซด์มูนไชลด์*
* *เฮฟเวนเบิร์นส์เรด*
* *สเตลลาออฟดิเอนด์*

 |
| แอนิเมชันและมัลติมีเดีย | 
* รายชื่อตอนของ *วัน*
* รายชื่อตอนของ *แคนอน*
* รายชื่อตอนของ *แอร์*
* ภาพยนตร์ *แอร์*
* ภาพยนตร์ *แคลนนาด*
* รายชื่อตอนของ *แคลนนาด*
* *แองเจิลบีทส์! แผนพิชิตนางฟ้า*
	+ รายชื่อตอน
* รายชื่อตอนของ *ลิตเติลบัสเตอส์!*
* *ชาร์ลอตต์*
	+ รายชื่อตอน
* ตอนของ *รีไรต์*
* *แพเนตทาเรียน: โฮชิ โนะ ฮิโตะ*
* *เมื่อวันฉันเป็นพระเจ้า*
* *พริมาดอลล์*
* *ไขกุญแจข้ามโลก*

 |
| ตัวละคร | 
* *แคนอน*
	+ สึกิมิยะ อายุ
* *แอร์*
* *แคลนนาด*
* *ลิตเติลบัสเตอส์!*

 |
| เสียง | 

|  |  |
| --- | --- |
| เพลงประกอบ | 
* *แคนอน*
* *แอร์*
	+ "โทริโนะอุตะ"
* *แคลนนาด*
* *แพเนตทาเรียน*
* *ลิตเติลบัสเตอส์!*
* *เอนเจิลบีตส์!*
* *คุดวัฟเตอร์*
* *รีไรต์*
* *ชาร์ลอตต์*
* *ฮาโมเนีย*
* *ซัมเมอร์พอกเกตส์*

 |
| คีย์ซาวส์เลเบล | 
* รายชื่อผลงาน
* *ฮิวแมนนิตี...*
* "เบิร์ทเดย์ซอง, เรกเควียม"
* "สไปกา/ฮานาบิ/มูน"
* *มา-นา*
* *เลิฟซอง*
* *คีย์เทนธ์เมโมเรียลเฟสแอนนิเวอร์ซารีซีดี*
* *เซอร์เคิลออฟฟีฟธ์*
* อัลบั้มเคเอสแอลไลฟ์เวิลด์

 |
| อื่น ๆ | 
* *คีย์เนตเรดิโอ*
* *Owari no Hoshi no Love Song*

 |

 |
| หมวดหมู่ หมวดหมู่ |